title: 2011/478/YUTP: Neuvoston päätös 2011/478/YUTP, annettu 28 päivänä heinäkuuta 2011 , Kosovoon nimitetyn Euroopan unionin erityisedustajan toimeksiannon jatkamisesta

text:
               29.7.2011

               FI

               Euroopan unionin virallinen lehti

               L 197/12

         NEUVOSTON PÄÄTÖS 2011/478/YUTP,
   annettu 28 päivänä heinäkuuta 2011,
   Kosovoon nimitetyn Euroopan unionin erityisedustajan toimeksiannon jatkamisesta (1)

   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 4 päivänä helmikuuta 2008 yhteisen toiminnan 2008/124/YUTP Kosovossa toteutettavasta Euroopan unionin oikeusvaltio-operaatiosta (EULEX KOSOVO) (2) ja yhteisen toiminnan 2008/123/YUTP (3), jolla Pieter FEITH nimitettiin Euroopan unionin erityisedustajaksi, jäljempänä ’erityisedustaja’, Kosovoon.

               (2)

               Neuvosto antoi 5 päivänä toukokuuta 2011 päätöksen 2011/270/YUTP (4), jolla Fernando GENTILINI nimitettiin erityisedustajaksi Kosovoon 31 päivään heinäkuuta 2011 saakka.

               (3)

               Erityisedustajan toimeksiantoa olisi jatkettava 30 päivään syyskuuta 2011.

               (4)

               Euroopan unionin erityisedustaja toteuttaa toimeksiantonsa tilanteessa, joka voi huonontua ja joka voisi vaikuttaa haitallisesti Euroopan unionista tehdyn sopimuksen 21 artiklassa määrättyihin unionin ulkoisen toiminnan tavoitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/270/YUTP seuraavasti:

               1)

               Korvataan 1 artikla seuraavasti:
               ”1 artikla
               Euroopan unionin erityisedustaja
               Nimitetään Fernando GENTILINI Euroopan unionin erityisedustajaksi, jäljempänä ’erityisedustaja’, Kosovoon 1 päivästä toukokuuta 2011 alkaen 30 päivään syyskuuta 2011 saakka. Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.”.

               2)

               Korvataan 5 artiklan 1 kohta seuraavasti:
               ”1.   Erityisedustajan toimeksiantoon liittyviin menoihin 1 päivänä toukokuuta 2011 alkavaksi ja 30 päivänä syyskuuta 2011 päättyväksi kaudeksi tarkoitettu rahoitusohje on 690 000 euroa.”.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä heinäkuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  Yhdistyneiden Kansakuntien turvallisuusneuvoston päätöslauselman 1244 (1999) nojalla.

      (2)  EUVL L 42, 16.2.2008, s. 92.

      (3)  EUVL L 42, 16.2.2008, s. 88.

      (4)  EUVL L 119, 7.5.2011, s. 12.


title: Euroopan parlamentin ja neuvoston päätös, tehty 17 päivänä joulukuuta 2009 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti

text:
               24.12.2009

               FI

               Euroopan unionin virallinen lehti

               L 347/28

      EUROOPAN PARLAMENTIN JA NEUVOSTON PÄÄTÖS,
   tehty 17 päivänä joulukuuta 2009,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti
   (2009/1006/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja sopimuksen Euroopan unionin toiminnasta,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi irtisanotuille työntekijöille, jotka kärsivät maailmankaupassa tapahtuneiden huomattavien rakenteellisten muutosten seurauksista, ja heidän auttamisekseen työmarkkinoille palaamisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka on irtisanottu maailmanlaajuisen finanssi- ja talouskriisin seurauksena.

               (3)

               Toukokuun 17 päivänä toukokuuta 2006 tehdyn toimielinten välisen sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Ruotsi esitti 5 päivänä kesäkuuta 2009 hakemuksen EGR:n varojen käyttöönottamiseksi autoteollisuuden irtisanomisten vuoksi. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen, ja komissio ehdottaa siksi, että rahastosta otetaan käyttöön 9 839 674 euroa.

               (5)

               Itävalta esitti 9 päivänä heinäkuuta 2009 hakemuksen EGR:n varojen käyttöönottamiseksi autoteollisuuden irtisanomisten vuoksi. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen, ja komissio ehdottaa siksi, että rahastosta otetaan käyttöön 5 705 635 euroa.

               (6)

               Alankomaat esitti 4 päivänä elokuuta 2009 hakemuksen EGR:n varojen käyttöönottamiseksi rakennusalan irtisanomisten vuoksi. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen, ja komissio ehdottaa siksi, että rahastosta otetaan käyttöön 386 114 euroa.

               (7)

               EGR:stä olisi näin ollen otettava käyttöön varoja rahoitustuen antamiseksi Ruotsin, Itävallan ja Alankomaiden hakemusten perusteella.

         OVAT PÄÄTTÄNEET SEURAAVAA:
   1 artikla
   Euroopan globalisaatiorahastosta otetaan käyttöön 15 931 423 euroa maksusitoumusmäärärahoina ja maksumäärärahoina osana varainhoitovuotta 2009 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 17 päivänä joulukuuta 2009.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         H. LINDBLAD

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2006/299/EY: Komission päätös, tehty  19 päivänä huhtikuuta 2006 , komissiolle väkivaltaisen radikalisoitumisen torjuntapolitiikkaa koskevia neuvoja antavan asiantuntijaryhmän perustamisesta

text:
               25.4.2006

               FI

               Euroopan unionin virallinen lehti

               L 111/9

      KOMISSION PÄÄTÖS,
   tehty 19 päivänä huhtikuuta 2006,
   komissiolle väkivaltaisen radikalisoitumisen torjuntapolitiikkaa koskevia neuvoja antavan asiantuntijaryhmän perustamisesta
   (2006/299/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Euroopan unionista tehdyn sopimuksen 2 artikla edellyttää, että Euroopan unioni pitää yllä ja kehittää unionia vapauteen, turvallisuuteen ja oikeuteen perustuvana alueena.

               (2)

               Unioni takaa kansalaisille korkeatasoisen suojan vapauteen, turvallisuuteen ja oikeuteen perustuvalla alueella. Tavoite saavutetaan torjumalla terrorismia, myös ulkoista terrorismin uhkaa, ja puuttumalla väkivaltaista radikalisoitumista edistäviin tekijöihin.

               (3)

               Komissio toteaa tiedonannossaan Terrori-iskujen ehkäiseminen, niihin varautuminen ja niihin reagoiminen
                   (1), että yhteiskuntiemme väkivaltaisen radikalisoitumisen vastustamisen ja terroristien värväämistä helpottavien tekijöiden poistamisen on oltava ensisijaisia tavoitteita terrorismin ehkäisystrategiassa.

               (4)

               Komissio toteaa tiedonannossaan terroristien värväystoiminnasta: väkivaltaisen radikalisoitumisen syihin puuttuminen
                   (2), että sen on tarpeen kääntyä asiantuntijoiden puoleen kehittäessään edelleen politiikkaansa tällä alalla.

               (5)

               Ryhmä muodostetaan eri alojen asiantuntijoista, joilla on kokemusta väkivaltaisen radikalisoitumisen analysoimisesta ja tutkimisesta tai siihen suoraan liittyviltä aloilta.

               (6)

               Sen vuoksi olisi perustettava väkivaltaisen radikalisoitumisen asiantuntijaryhmä ja määritettävä yksityiskohtaisesti sen tehtävät ja rakenne,

         ON PÄÄTTÄNYT SEURAAVAA:
   1 artikla
   1.   Komissio perustaa politiikkaa koskevia neuvoja antavan asiantuntijaryhmän, jota kutsutaan väkivaltaisen radikalisoitumisen asiantuntijaryhmäksi, jäljempänä ’ryhmä’.
   2.   Ryhmä muodostetaan henkilöistä, jotka ovat päteviä tarkastelemaan väkivaltaiseen radikalisoitumiseen ja terrorismiin liittyviä kysymyksiä.
   2 artikla
   Tehtävä
   Komissio voi kuulla asiantuntijaryhmää missä tahansa väkivaltaiseen radikalisoitumiseen ja terrorismiin liittyvissä kysymyksissä.
   Ryhmän tehtävänä on

               —

               saattaa yhteen jäseniensä asiantuntemus voidakseen antaa komissiolle politiikkaa koskevia neuvoja joko omasta aloitteestaan tai komission nimenomaisesta pyynnöstä,

               —

               auttaa komissiota määrittämään uudet tutkimusalat, joita väkivaltainen radikalisoituminen ja terrorismi ilmiöinä vaativat,

               —

               vaihtaa asiantuntijatietoa verkostojen, laitosten tai muiden EU:n elinten kanssa jäsenvaltioissa, kolmansissa maissa ja alan kansainvälisissä järjestöissä,

               —

               erityisesti valmistella vuoden 2006 kesäkuuhun mennessä tilannekatsaus väkivaltaista radikalisoitumista käsittelevästä tutkimuksesta.

         Ryhmän puheenjohtaja voi ilmoittaa komissiolle, että ryhmää on aiheellista kuulla jostakin tietystä kysymyksestä.
   3 artikla
   Kokoonpano – Nimittäminen
   1.   Euroopan komission oikeus-, vapaus- ja turvallisuusasioiden pääosaston pääjohtaja nimittää ryhmän jäsenet väkivaltaisen radikalisoitumisen ja terrorismin asiantuntijoista, jotka ovat tehneet tieteellistä tutkimusta ja julkaisseet tutkimuksiaan.
   2.   Ryhmä muodostetaan enintään 20 jäsenestä.
   3.   Jäseniin sovelletaan seuraavaa:

               —

               jäsenet nimetään yksityishenkilöinä, ja heidän on komissiolle neuvoja antaessaan oltava ulkopuolisesta vaikutuksesta riippumattomia,

               —

               jäsenet nimitetään yhden vuoden toimikaudeksi, jonka komissio voi uusia. Heidän on toimittava tehtävässään, kunnes he eroavat, heidän tilalleen nimetään uusi jäsen tai heidän toimikautensa päättyy,

               —

               jäsenille, jotka eivät enää pysty osallistumaan tehokkaasti ryhmän työhön, jotka eroavat tai jotka eivät noudata tämän artiklan ensimmäisessä tai toisessa luetelmakohdassa tai Euroopan yhteisön perustamissopimuksen 287 artiklassa mainittuja edellytyksiä, voidaan nimetä seuraaja jäljellä olevaksi toimikaudeksi,

               —

               jäsenten on joka vuosi allekirjoitettava sitoumus toimimisesta yleisen edun hyväksi sekä ilmoitus sellaisten sidonnaisuuksien puuttumisesta tai olemassaolosta, jotka voisivat vaarantaa heidän puolueettomuutensa.

         4 artikla
   Toiminta
   1.   Oikeus-, vapaus- ja turvallisuusasioiden pääosaston pääjohtaja nimittää ryhmän puheenjohtajan.
   Ryhmä esittää lausuntonsa ja selvityksensä komissiolle. Näiden selvitysten ja lausuntojen sisältö ei sido komissiota eikä mitään muuta EU:n toimielintä. Komissio voi asettaa määräajan, johon mennessä lausunto tai selvitys on toimitettava sille.
   Kun ryhmä antaa lausunnon tai selvityksen yksimielisesti, se laatii yhteiset päätelmät, jotka liitetään pöytäkirjaan. Jos ryhmä ei pääse lausunnosta tai selvityksestä yksimielisyyteen, se antaa eriävät mielipiteet tiedoksi komissiolle.
   2.   Ryhmä voi komission kanssa asiasta sovittuaan perustaa alaryhmiä tarkastelemaan tiettyjä aiheita ryhmän määrittelemien tehtävien mukaisesti. Alaryhmät lakkautetaan heti kun ne ovat täyttäneet tehtävänsä. Ryhmä hyväksyy alaryhmien laatimat selvitykset, ja jos yksimielisyyteen ei päästä, sovelletaan edellisen kohdan säännöksiä.
   3.   Komission edustaja voi kutsua muita käsiteltävän asian erityisasiantuntijoita tai asiaa hyvin tuntevia tarkkailijoita osallistumaan ryhmän tai alaryhmän työhön, jos tämä on hyödyllistä ja/tai tarpeen.
   4.   Tietoja, jotka on saatu ryhmän tai alaryhmän toimintaan osallistumisen yhteydessä, on pidettävä luottamuksellisina ja niitä saa paljastaa ainoastaan, jos komissio on nimenomaisesti ilmoittanut, että niin voi tehdä. Luottamuksellisuutta koskevat säännöt sitovat ryhmän ja/tai sen alaryhmän jäseniä myös heidän nimityksensä päätyttyä.
   5.   Ryhmä ja sen alaryhmät kokoontuvat yleensä komission tiloissa komission päättämien menettelyjen ja aikataulun mukaisesti. Komissio huolehtii ryhmän sihteeripalveluista. Komission virkamiehet, joita asia koskee, voivat osallistua kokouksiin.
   6.   Ryhmä vahvistaa työjärjestyksensä komission laatiman työjärjestyksen mallin pohjalta.
   7.   Komissio voi julkaista ryhmän laatimat yhteenvedot, päätelmät, päätelmien osat tai valmisteluasiakirjat Internetissä kunkin asiakirjan alkukielellä, mikäli ne eivät ole luottamuksellisia. Ryhmän esittämiin asiakirjoihin sovelletaan Euroopan parlamentin ja neuvoston asetuksen (EY) N:o 1049/2001 (3) säännöksiä.
   5 artikla
   Kokouskulut
   Komissio korvaa ryhmän toimintaan liittyvät jäsenten, muiden asiantuntijoiden ja tarkkailijoiden matka- ja oleskelukulut ulkopuolisille asiantuntijoille maksettavia korvauksia koskevien komission sisäisten sääntöjen mukaisesti.
   Satunnaisesti kutsuttaville jäsenille, muille asiantuntijoille ja tarkkailijoille ei makseta heidän toiminnastaan ja tehtävistään.
   6 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 19 päivään maaliskuuta 2007. Komissio päättää ennen kyseistä päivää päätöksen voimassaolon mahdollisesta jatkamisesta.

      Tehty Brysselissä 19 päivänä huhtikuuta 2006.

            Komission puolesta

         Franco FRATTINI

            Varapuheenjohtaja

      (1)  KOM(2004) 698 lopullinen, 20.10.2004.

      (2)  KOM(2005) 313 lopullinen, 21.9.2005.

      (3)  EYVL L 145, 31.5.2001, s. 43.


Avis juridique important

|

31991D0179

91/179/ETY: Neuvoston päätös, tehty 25 päivänä maaliskuuta 1991, kansainvälisen kuparitutkimusryhmän perussäännön hyväksymisestä

Virallinen lehti nro L 089 , 10/04/1991 s. 0039 - 0044 Suomenk. erityispainos Alue 11 Nide 16 s. 0257  Ruotsink. erityispainos Alue 11 Nide 16 s. 0257

NEUVOSTON PÄÄTÖS,tehty 25 päivänä maaliskuuta 1991,kansainvälisen kuparitutkimusryhmän perussäännön hyväksymisestä (91/179/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 ja 116 artiklan,ottaa huomioon komission ehdotuksen,sekä katsoo, ettäkansainvälisen kuparitutkimusryhmän perussääntö hyväksyttiin 24 päivänä helmikuuta 1989 Yhdistyneiden kansakuntien Geneven kuparikonferenssissa,niitä valtioita ja kansainvälisiä järjestöjä, jotka osallistuivat konferenssiin, pyydetään ilmoittamaan Yhdistyneiden kansakuntien pääsihteerille perussäännön hyväksymisestä sen 22 kohdan b alakohdan mukaisesti,ryhmällä on kuparin markkinoita ja kauppaa koskevia tärkeitä määritys- ja valvontatehtäviä,ryhmän institutionaalinen rakenne, sellaisena kuin se on määriteltynä perussäännössä, edellyttää yhteisön ja perussäännön hyväksyneiden jäsenvaltioiden yhteistä osallistumista,tietyt jäsenvaltiot ovat ilmoittaneet aikomuksestaan osallistua ryhmän työhön, jasen vuoksi on tärkeää, että yhteisö ja ne jäsenvaltiot, jotka ovat päättäneet osallistua ryhmän työhön, tallettavat hyväksymiskirjansa samanaikaisesti yhteisen kantansa perusteella,ON PÄÄTTÄNYT SEURAAVAA:1 artikla Euroopan talousyhteisö hyväksyy kansainvälisen kuparitutkimusryhmän perussäännön.Yhteisö ja ne jäsenvaltiot, jotka tässä vaiheessa ovat päättäneet osallistua ryhmän työhön, tallettavat hyväksymiskirjansa Yhdistyneiden kansakuntien pääsihteerin huostaan samanaikaisesti ja heti, kun tätä varten vaaditut sisäiset menettelyt on saatu päätökseen.Perussääntö on tämän päätöksen liitteenä.2 artikla Neuvoston puheenjohtaja on toimivaltainen nimeämään henkilöt, joilla on valtuudet tallettaa hyväksymiskirja yhteisön puolesta.Tehty Brysselissä 25 päivänä maaliskuuta 1991.Neuvoston puolestaPuheenjohtajaR. STEICHENLIITE KANSAINVÄLISEN KUPARITUTKIMUSRYHMÄN PERUSSÄÄNTÖ Perustaminen 1. Perustetaan tällä perussäännöllä kansainvälinen kuparitutkimusryhmä näiden määräysten panemiseksi täytäntöön ja niiden soveltamisen valvomiseksi.TavoiteTavoite 2. Ryhmän tavoitteena on lisätä kansainvälistä yhteistyötä kuparia koskevissa asioissa, erityisesti parantamalla kansainvälisestä kuparitaloudesta saatavilla olevaa tietoa ja tarjoamalla kehyksen kuparia koskeville hallitustenvälisille neuvotteluille.Määritelmät3. a) 'Ryhmällä' tarkoitetaan tällä perussäännöllä perustettua kansainvälistä kuparintutkimusryhmää.b) 'Kuparilla' tarkoitetaan kuparimalmeja ja -rikasteita, jalostamatonta ja jalostettua kuparimetallia sekundaarikupari mukaan lukien, kuparisekoitteita, romukuparia ja kuparijätettä, puolivalmisteita ja muita kuparituotteita, jotka ryhmä voi määritellä.c) 'Jäsenellä' tarkoitetaan kaikkia niitä 5 kohdassa tarkoitettuja valtioita ja hallitustenvälisiä toimielimiä, jotka ovat 22 kohdan mukaisesti ilmoittaneet hyväksymisestään.Tehtävät 4. Tavoitteensa toteuttamiseksi ryhmä ottaa hoitaakseen seuraavat tehtävät:a) järjestää kansainvälistä kuparitaloutta koskevia neuvotteluja ja tietojenvaihtoa;b) parantaa kuparia koskevia tilastoja;c) arvioida säännöllisesti maailman kupariteollisuuden markkinatilannetta ja tulevaisuudennäkymiä;d) tehdä tutkimuksia sitä kiinnostavista kysymyksistä;e) aloittaa toimia, jotka liittyvät muiden järjestöjen toteuttamiin pyrkimyksiin kuparimarkkinoiden kehittämiseksi ja kuparin kysynnän lisäämiseksi;f) käsitellä kansainvälisessä kuparitaloudessa ilmeneviä tai mahdollisesti ilmeneviä erityisiä vaikeuksia tai ongelmia.Ryhmä hoitaa edellä mainitut tehtävät puuttumatta jäsenvaltioiden oikeuteen hoitaa itse kaikki kansalliseen kuparitalouteensa liittyvät kysymykset ja rajoittamatta minkään muun kansainvälisen järjestön toimivaltaa niiden tehtäviin kuuluvilla alueilla.Kokoonpano 5. Ryhmän jäseniksi voivat tulla kaikki kuparin tuotannosta, kulutuksesta tai sen kansainvälisestä kaupasta kiinnostuneet valtiot ja hallitustenväliset toimielimet, joiden toimivaltaan kuuluu neuvotella, tehdä ja soveltaa kansainvälisiä sopimuksia, erityisesti hyödykesopimuksia.Ryhmän valtuudet 6. a) Ryhmällä on kaikki valtuudet ja se toteuttaa tai antaa toteutettavaksi tarvittavat toimenpiteet tämän perussäännön panemiseksi täytäntöön ja sen soveltamisen varmistamiseksi.b) Ryhmällä ei ole suoria tai välillisiä valtuuksia tehdä kuparia tai mitään muuta hyödykettä koskevia kaupallisia sopimuksia tai termiinikauppoja koskevia sopimuksia; ryhmällä ei myöskään ole valtuuksia sopia edellä mainittuja tarkoituksia koskevista rahoitusvelvoitteista.c) Ryhmä laatii tehtäviensä toteuttamisen kannalta tarpeellisena pitämänsä työjärjestyksen, jollei tämän perussäännön määräyksistä, joiden mukainen edellä tarkoitetun työjärjestyksen on oltava, muuta johdu.d) Ryhmällä ei ole valtuuksia sopia eikä sitä voida pitää jäsentensä valtuuttamana sopimaan tämän perussäännön tai työjärjestyksen ulkopuolisista sitoumuksista.Kotipaikka 7. Ryhmän kotipaikka sijaitsee sen valitsemassa paikassa jonkin jäsenvaltion alueella, jollei se toisin päätä. Ryhmä neuvottelee isäntämaan hallituksen kanssa kotipaikkasopimuksen, joka tehdään mahdollisimman pian tämän perussäännön voimaantulon jälkeen.Päätöksenteko 8. a) Tällä perussäännöllä perustetun ryhmän ylin päätöksentekoelin on sen yleiskokous.b) Ryhmä, 9 kohdassa tarkoitettu pysyvä komitea sekä mahdollisesti perustettavat muut komiteat ja lisätoimielimet tekevät päätökset yksimielisyysperiaatteen mukaisesti ilman äänestystä, lukuun ottamatta niitä päätöksiä, jotka tämän perussäännön tai työjärjestyksen mukaan tehdään määräenemmistöllä.c) Kullakin jäsenvaltiolla on yksi ääni.Pysyvä komitea 9. a) Ryhmä perustaa pysyvän komitean, joka muodostuu niistä ryhmän jäsenistä, jotka ovat ilmaisseet olevansa valmiita osallistumaan sen työhön.b) Pysyvä komitea ottaa hoitaakseen ryhmän sille antamat tehtävät ja laatii ryhmälle selonteon töidensä tuloksista tai edistymisestä.Muut komiteat ja lisäelimet 10. Ryhmä voi pysyvän komitean lisäksi perustaa muita komiteoita ja lisätoimielimiä niiden edellytysten ja yksityiskohtaisten sääntöjen mukaisesti, jotka se antaa.Sihteeristö 11. a) Ryhmän käytettävissä on sihteeristö, joka muodostuu pääsihteeristä ja tarvittavasta henkilöstöstä.b) Pääsihteeri on ryhmän ylin hallinnollinen virkamies ja on sille vastuussa tämän perussäännön määräysten täytäntöönpanosta ja soveltamisesta ryhmän päätösten mukaisesti.Yhteistyö kolmansien osapuolten kanssa 12. a) Ryhmä voi toteuttaa toimenpiteitä neuvotteluja varten tai tehdä yhteistyötä Yhdistyneiden kansakuntien, sen toimielinten tai muiden erityisjärjestöjen sekä tarpeen mukaan muiden hallitustenvälisten toimielinten kanssa.b) Ryhmä voi myös toteuttaa tarpeellisina pitämiään toimenpiteitä yhteyksien luomiseksi hallituksiin, jotka ovat asiasta kiinnostuneita mutta eivät ole ryhmän jäseniä, sekä tarpeen mukaan muihin kansainvälisiin kansalaisjärjestöihin ja yksityisen sektorin laitoksiin.c) Ryhmä tai sen perustamat lisätoimielimet voivat kutsua kokouksiinsa tarkkailijoita ryhmän tai edellä tarkoitettujen toimielinten antamien edellytysten ja yksityiskohtaisten sääntöjen mukaisesti.Suhde yhteisrahastoon 13. Ryhmä voi pyytää tulla nimetyksi kansainväliseksi perushyödyke-elimeksi kansainvälisen perushyödykkeiden yhteisrahaston perustamissopimuksen 7 artiklan 9 kohdan mukaisesti voidakseen tämän perussäännön määräysten mukaisesti tukea kuparihankkeita, jotka rahoitetaan yhteisrahaston toiselta tililtä. Päätökset tällaisten hankkeiden tukemisesta tehdään yleensä yksimielisesti. Jos yksimielisyyteen ei päästä, asia ratkaistaan kahden kolmasosan enemmistöllä. Ryhmä ei kuitenkaan saa tehdä taloudellisia sitoumuksia näiden hankkeiden osalta eikä toimia minkään hankkeen täytäntöönpanijana.Oikeudellinen asema 14. a) Ryhmä on oikeushenkilö. Sillä on erityisesti valtuudet, jollei 6 kohdan b alakohdasta muuta johdu, tehdä sopimuksia, hankkia ja luovuttaa kiinteää ja irtainta omaisuutta sekä esiintyä kantajana tai vastaajana oikeudenkäynnissä.b) Ryhmän asemaa isäntävaltion alueella säännellään kotipaikkasopimuksessa, joka tehdään isäntämaan hallituksen ja ryhmän kesken.Talousarviota koskevat maksuosuudet 15. a) Jokaisen jäsenen on suoritettava vuotuinen talousarvion maksuosuus, jonka ryhmä hyväksyy työjärjestyksen määräysten mukaisesti. Kunkin jäsenen maksuosuus lasketaan jakamalla 50 prosenttia talousarviosta tasan jäsenten kesken; 25 prosenttia jaetaan jäsenvaltioiden kesken suhteessa niiden osuuteen kaikkien jäsenvaltioiden kuparin metallipitoisuuden mukaan lasketun kuparimalmin ja kuparirikasteen sekä jalostamattoman ja jalostetun kuparin kokonaisviennistä ja -tuonnista; ja jäljellä oleva 25 prosenttia jaetaan jäsenvaltioiden kesken suhteessa niiden osuuteen kokonaismäärästä, joka koostuu kunkin jäsenvaltion kuluttaman louhitun kuparin määrästä tai jalostetun kuparin määrästä sen mukaan, kumpi on korkeampi. Nämä osuudet lasketaan niiltä kolmelta viimeiseltä kalenterivuodelta, joilta on käytettävissä tilastot.b) Ryhmä päättää kunkin jäsenen maksuosuudesta kunkin varainhoitovuoden osalta tätä varten määräämänään valuuttana ja työjärjestyksessä määrättyjen maksuosuutta koskevien sääntöjen mukaisesti. Kunkin jäsenen on suoritettava maksuosuutensa sen valtiosäännön edellyttämien menettelyjen mukaisesti.c) Talousarvion maksuosuuksien lisäksi ryhmä voi vastaanottaa lahjoituksia ulkopuolisista lähteistä.Tilastot ja tiedotustoiminta 16. a) Ryhmä kerää, käsittelee ja toimittaa jäsenten saataville tämän perussäännön moitteettoman soveltamisen kannalta aiheellisina pitämänsä tilastotiedot kuparin tuotannosta, kaupasta, varastoista ja kulutuksesta, mukaan lukien markkina- ja käyttöalakohtainen kulutus, sekä b alakohdassa tarkoitetut tiedot.b) Ryhmä toteuttaa aiheellisina pitämänsä toimenpiteet tietojen vaihtamiseksi niiden kiinnostuneiden hallitusten kanssa, jotka eivät ole jäseniä, sekä tarpeen mukaan kansalaisjärjestöjen sekä hallitustenvälisten toimielinten kanssa työn päällekkäisyyden välttämiseksi ja viimeisimpien luotettavien ja täydellisten kuparin tuotantoa, kulutusta, varastoja, kansainvälistä kauppaa ja kansainvälisesti tunnustettuja ja julkaistuja hintoja sekä muita kuparin kysyntää ja tarjontaa koskevien tietojen saamiseksi.c) Ryhmä pyrkii valvomaan, ettei mikään julkaistu tieto vaaranna hallitusten toimien tai kuparia tuottavien, jalostavien, kaupan pitävien tai kuluttavien henkilöiden tai yritysten toimien salassapidettävyyttä.Vuosikatsaus ja kertomukset 17. a) Ryhmä laatii ja jakaa jäsenille vuosittain maailman kuparialan tilannetta ja siihen liittyviä kysymyksiä koskevan katsauksen, joka perustuu jäsenten antamiin tietoihin ja muista asianmukaisista lähteistä saatuihin lisätietoihin. Tämä vuosikatsaus muodostuu tulevien vuosien kuparintuotantokyvyn arviosta sekä seuraavan kalenterivuoden näkymien tutkimuksesta kuparin tuotannon, kulutuksen ja kaupan osalta, jotta kukin jäsen voisi omalta osaltaan helpommin arvioida kansainvälisen kuparitalouden kehitystä.b) Ryhmä laatii vuosittaisten arviointien tulokset sisältävän kertomuksen ja jakaa sen jäsenilleen. Jos ryhmä pitää sitä aiheellisena, tämä kertomus sekä muut jäsenille jaetut kertomukset tai tutkimukset voidaan saattaa myös muiden asiasta kiinnostuneiden osapuolten saataville työjärjestyksen mukaisesti.Markkinakehitys 18. a) Ryhmä järjestää keskusteluja jäsenten kesken ja jäsenten ja kolmansien osapuolten, kuten kuparin tutkimus- ja markkinakehitysjärjestöjen kesken, mahdollisuuksista lisätä kuparin kysyntää ja kehittää kuparimarkkinoita. Ryhmän tässä yhteydessä markkinoiden kehittämiseksi toteuttamat tutkimukset levitetään toimivaltaisille toimielimille, jotta ne voisivat käyttää niitä ryhmän tutkittavaksi asetettavien markkinakehityshankkeisiin liittyvien ehdotusten laatimiseksi. Näiden hankkeiden toteuttamisesta huolehtivat markkinakehitysjärjestöt. Ryhmä voi valita ja tukea yhteisrahaston toisesta tilistä rahoitettavia hankkeita.b) Ryhmä tarjoutuu helpottamaan markkinakehitysjärjestöjen välistä yhteensovittamista ja tukemaan markkinakehitystoimien laajentamista.Tutkimukset 19. a) Ryhmä tekee tai teettää aiheellisina pitämiään kuparin kansainvälistä kauppaa koskevia erityistutkimuksia.b) Edellä tarkoitetut tutkimukset voivat sisältää ryhmälle osoitettuja yleisiä suosituksia tai ehdotuksia, mutta näissä suosituksissa tai ehdotuksissa ei kuitenkaan voida puuttua kunkin jäsenen oikeuteen itse hoitaa kaikki kansalliseen kuparialaan liittyvät kysymykset, ja ne on tehtävä rajoittamatta muiden kansainvälisten järjestöjen toimivaltaa niiden tehtäviin kuuluvilla alueilla.Jäsenten velvoitteet 20. Jäsenet tekevät parhaansa keskinäisen yhteistyön hyväksi ja ryhmän tavoitteiden toteuttamisen edistämiseksi, erityisesti 16 kohdan a alakohdassa tarkoitettujen tietojen toimittamisen osalta.Muutokset 21. Tätä perussääntöä voidaan muuttaa ainoastaan ryhmän yksimielisellä päätöksellä.Voimaantulo 22. a) Tämä perussääntö tulee lopullisesti voimaan, kun ne valtiot, jotka edustavat tämän perussäännön liitteen tietojen mukaisesti yhteensä vähintään 80 prosenttia kuparin kaupasta, ovat ilmoittaneet Yhdistyneiden kansakuntien pääsihteerille, jäljempänä 'tallettajalle', c alakohdan mukaisesti hyväksyvänsä lopullisesti tämän perussäännön.b) Tämä perussääntö tulee väliaikaisesti voimaan, kun ne valtiot, jotka edustavat tämän perussäännön liitteen tietojen mukaisesti yhteensä vähintään 60 prosenttia kuparin kaupasta, ovat c alakohdan mukaisesti ilmoittaneet tallettajalle hyväksyvänsä väliaikaisesti tai lopullisesti tämän perussäännön.c) Jokainen 5 kohdassa tarkoitettu valtio tai hallitusten välinen toimielin, joka haluaa tulla ryhmän jäseneksi, ilmoittaa kirjallisesti tallettajalle hyväksyvänsä tämän perussäännön joko väliaikaisesti, kunnes valtion sisäisten menettelyjen vaatimat edellytykset on täytetty, tai lopullisesti. Jokainen valtio tai hallitustenvälinen toimielin, joka on ilmoittanut hyväksyvänsä tämän perussäännön väliaikaisesti, pyrkii saattamaan menettelynsä päätökseen 36 kuukauden kuluessa tämän perussäännön voimaantulosta tai edellä tarkoitetusta ilmoituksesta, jos sen ajankohta on myöhempi, ja ilmoittaa siitä tallettajalle. Jos jokin valtio tai hallitustenvälinen toimielin ei saa menettelyjään päätökseen edellä tarkoitetun määräajan kuluessa, ryhmä voi pidentää määräaikaa kyseisen valtion tai järjestön osalta.d) Jos tämän perussäännön voimaantulon edellytykset eivät kesäkuun 30 päivään 1990 mennessä ole täyttyneet, tallettaja pyytää niitä valtioita ja hallitustenvälisiä toimielimiä, jotka ovat tämän perussäännön osalta ilmoittaneet väliaikaisesta tai lopullisesta hyväksymisestään, päättämään keskenään, saatetaanko perussääntö väliaikaisesti tai lopullisesti voimaan.e) Kun tämä perussääntö tulee voimaan, tallettaja kutsuu ryhmän perustamiskokouksen mahdollisimman pian koolle. Jäsenille ilmoitetaan kokouksesta, jos mahdollista, vähintään kuukautta aikaisemmin.Eroaminen 23. a) Jäsen voi erota ryhmästä milloin tahansa ilmoittamalla siitä kirjallisesti tallettajalle tai ryhmän pääsihteerille.b) Eroaminen ei vapauta eroavaa jäsentä mistään jo tehdystä taloudellisesta sitoumuksesta eikä oikeuta jäsenen maksuosuuden alentamiseen eroamisvuonna.c) Eroaminen tulee voimaan 60 päivän kuluttua siitä, kun pääsihteeri on saanut siitä ilmoituksen.d) Pääsihteerin on annettava jokaiselle jäsenelle viipymättä tieto kaikista tämän kohdan mukaisesti saaduista ilmoituksista.Lakkauttaminen 24. a) Ryhmä voi milloin tahansa päättää jäsenvaltioiden kahden kolmasosan enemmistöllä lakkauttaa tämän perussäännön. Tämä päätös tulee voimaan ryhmän vahvistamasta päivästä alkaen.b) Tämän perussäännön lakkauttamisesta riippumatta ryhmä on olemassa sen lakkauttamiseksi tarvittavan ajan, mukaan lukien tilien tarkastaminen ja hyväksyminen.Varaumat 25. Tämän perussäännön määräyksiin ei saa tehdä varaumia.LIITE >TAULUKON PAIKKA>


title: 2007/352/EY: Neuvoston päätös, tehty 14 päivänä toukokuuta 2007 , Europolin apulaisjohtajan nimittämisestä

text:
               24.5.2007

               FI

               Euroopan unionin virallinen lehti

               L 132/35

      NEUVOSTON PÄÄTÖS,
   tehty 14 päivänä toukokuuta 2007,
   Europolin apulaisjohtajan nimittämisestä
   (2007/352/EY)
   EUROOPAN UNIONIN NEUVOSTO, joka
   ottaa huomioon yleissopimuksen Euroopan poliisiviraston perustamisesta (Europol-yleissopimus) (1) ja erityisesti sen 29 artiklan 2 kohdan,
   toimii viranomaisena, jolla on valtuudet nimittää Europolin apulaisjohtajat,
   ottaa huomioon hallintoneuvoston lausunnon,
   sekä katsoo seuraavaa:

               (1)

               Europolin apulaisjohtajan toimikauden päätyttyä on nimitettävä uusi apulaisjohtaja.

               (2)

               Europolin henkilöstösäännöissä (2), erityisesti niiden liitteessä 8, on erityiset määräykset Europolin johtajan tai apulaisjohtajan valintamenettelystä.

               (3)

               Europolin hallintoneuvosto esitti neuvostolle luettelon soveltuvista hakijoista ja kyseisten hakijoiden täydelliset hakemusasiakirjat sekä täydellisen luettelon hakijoista.

               (4)

               Kaikkien hallintoneuvoston antamien merkittävien tietojen perusteella neuvosto haluaa nimittää toimeen hakijan, jonka neuvosto katsoo täyttävän kaikki vapaana olevaan apulaisjohtajan toimeen vaadittavat edellytykset,

         ON PÄÄTTÄNYT SEURAAVAA:
   1 artikla
   Eugenio ORLANDI nimitetään Europolin apulaisjohtajaksi 1 päivästä elokuuta 200731 päivään heinäkuuta 2011.
   2 artikla
   Tämä päätös tulee voimaan päivänä, jona se tehdään.
   Päätös julkaistaan Euroopan unionin virallisessa lehdessä.

      Tehty Brysselissä 14 päivänä toukokuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EYVL C 316, 27.11.1995, s. 2, suomenkielinen toisinto julkaistu kokonaisuudessaan uudelleen EYVL L 301, 30.9.1998, s. 9.

      (2)  Ks. neuvoston säädös, annettu 3 päivänä joulukuuta 1998, Europolin henkilöstösäännöt (EYVL C 26, 30.1.1999, s. 23) sellaisena kuin se on muutettuna 19 päivänä joulukuuta 2002 annetulla neuvoston säädöksellä (EUVL C 24, 31.1.2003, s. 1).


title: 2011/160/EU: Neuvoston päätös, annettu 7 päivänä maaliskuuta 2011 , Euroopan unionin sekä Islannin, Liechtensteinin ja Norjan välisen, vuosia 2009–2014 koskevasta ETA:n rahoitusjärjestelmästä tehdyn sopimuksen, Euroopan unionin ja Norjan välisen, vuosia 2009–2014 koskevasta Norjan rahoitusjärjestelmästä tehdyn sopimuksen, Euroopan talousyhteisön ja Islannin väliseen sopimukseen liitettävän tiettyjen kalojen ja kalastustuotteiden tuontia Euroopan unioniin vuosina 2009–2014 koskevan lisäpöytäkirjan sekä Euroopan talousyhteisön ja Norjan väliseen sopimukseen liitettävän tiettyjen kalojen ja kalastustuotteiden tuontia Euroopan unioniin vuosina 2009–2014 koskevan lisäpöytäkirjan tekemisestä

text:
               16.3.2011

               FI

               Euroopan unionin virallinen lehti

               L 69/1

         NEUVOSTON PÄÄTÖS,
   annettu 7 päivänä maaliskuuta 2011,
   Euroopan unionin sekä Islannin, Liechtensteinin ja Norjan välisen, vuosia 2009–2014 koskevasta ETA:n rahoitusjärjestelmästä tehdyn sopimuksen, Euroopan unionin ja Norjan välisen, vuosia 2009–2014 koskevasta Norjan rahoitusjärjestelmästä tehdyn sopimuksen, Euroopan talousyhteisön ja Islannin väliseen sopimukseen liitettävän tiettyjen kalojen ja kalastustuotteiden tuontia Euroopan unioniin vuosina 2009–2014 koskevan lisäpöytäkirjan sekä Euroopan talousyhteisön ja Norjan väliseen sopimukseen liitettävän tiettyjen kalojen ja kalastustuotteiden tuontia Euroopan unioniin vuosina 2009–2014 koskevan lisäpöytäkirjan tekemisestä
   (2011/160/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Seuraavat sopimukset ja pöytäkirjat on neuvoston päätöksen 2010/674/EU (1) mukaisesti allekirjoitettu unionin puolesta:

                           —

                           Euroopan unionin sekä Islannin, Liechtensteinin ruhtinaskunnan ja Norjan kuningaskunnan välinen vuosia 2009–2014 koskevasta ETA:n rahoitusjärjestelmästä tehty sopimus ja sen liite,

                           —

                           Euroopan unionin ja Norjan kuningaskunnan välinen vuosia 2009–2014 koskevasta Norjan kuningaskunnan rahoitusjärjestelmästä tehty sopimus,

                           —

                           Euroopan talousyhteisön ja Islannin tasavallan väliseen sopimukseen liitettävä lisäpöytäkirja ja sen liite,

                           —

                           Euroopan talousyhteisön ja Norjan kuningaskunnan väliseen sopimukseen liitettävä lisäpöytäkirja ja sen liite.

               (2)

               Olemassa olevien rahoitusjärjestelmien korvaaminen uusilla järjestelmillä, jotka koskevat eri ajanjaksoja, eri suuruisia määrärahoja ja erilaisia täytäntöönpanoa koskevia säännöksiä, samoin kuin tiettyihin kalalajeihin ja kalastuksiin liittyvien myönnytysten uudistaminen ja laajentaminen merkitsevät kokonaisuutena katsottuna merkittävää kehitystä ETA:n osapuolina olevien EFTA-maiden assosiaatiossa, mikä oikeuttaa Euroopan unionista tehdyn sopimuksen 217 artiklan käytön oikeusperustana.

               (3)

               Nämä sopimukset ja pöytäkirjat olisi tehtävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään seuraavat sopimukset ja pöytäkirjat Euroopan unionin puolesta:

               —

               Euroopan unionin sekä Islannin, Liechtensteinin ruhtinaskunnan ja Norjan kuningaskunnan välinen sopimus vuosia 2009–2014 koskevasta ETA:n rahoitusjärjestelmästä sekä sen liite,

               —

               Euroopan unionin ja Norjan kuningaskunnan välinen sopimus vuosia 2009–2014 koskevasta Norjan kuningaskunnan rahoitusjärjestelmästä,

               —

               Euroopan talousyhteisön ja Islannin tasavallan väliseen sopimukseen liitettävä lisäpöytäkirja ja sen liite,

               —

               Euroopan talousyhteisön ja Norjan kuningaskunnan väliseen sopimukseen liitettävä lisäpöytäkirja ja sen liite.

         2 artikla
   Neuvoston puheenjohtaja valtuutetaan nimeämään henkilö, jolla on oikeus tallettaa unionin puolesta kussakin sopimuksessa ja lisäpöytäkirjassa tarkoitettu hyväksymisasiakirja, jolla ilmaistaan unionin suostumus tulla sopimusten sitomaksi.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 7 päivänä maaliskuuta 2011.

            Neuvoston puolesta

            Puheenjohtaja

         CZOMBA S.

      (1)  EUVL L 291, 9.11.2010, s. 1.


Avis juridique important

|

32003D0278

2003/278/EY: Neuvoston päätös, tehty 14 päivänä huhtikuuta 2003, Euroopan yhteisön ja entisen Jugoslavian tasavallan Makedonian välisen, Itävallan läpi tapahtuvaan entisen Jugoslavian tasavallan Makedonian kauttakulkuliikenteeseen sovellettavaa ekopistejärjestelmää koskevan sopimuksen tekemisestä kirjeenvaihtona

Virallinen lehti nro L 101 , 23/04/2003 s. 0012 - 0012

Neuvoston päätös,tehty 14 päivänä huhtikuuta 2003,Euroopan yhteisön ja entisen Jugoslavian tasavallan Makedonian välisen, Itävallan läpi tapahtuvaan entisen Jugoslavian tasavallan Makedonian kauttakulkuliikenteeseen sovellettavaa ekopistejärjestelmää koskevan sopimuksen tekemisestä kirjeenvaihtona(2003/278/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 71 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan yhteisön ja entisen Jugoslavian tasavallan Makedonian välisessä kuljetusalan sopimuksessa(3) ja erityisesti sen 12 artiklan 3 kohdan b alakohdassa vahvistetaan sellaisen ekopistejärjestelmän soveltaminen, joka vastaa Itävallan, Suomen ja Ruotsin Euroopan unioniin liittymistä koskevan asiakirjan pöytäkirjassa n:o 9 olevassa 11 artiklassa määrättyä järjestelmää.(2) Komissio on neuvotellut yhteisön puolesta yhteisön ja entisen Jugoslavian tasavallan Makedonian välisen kirjeenvaihtona tehdyn sopimuksen, jossa vahvistetaan laskentajärjestelmä sekä ekopisteiden hallintoa ja valvontaa koskevat yksityiskohtaiset säännöt ja menettelyt.(3) Tämä sopimus on allekirjoitettu yhteisön puolesta 29 päivänä lokakuuta 2002 sillä edellytyksellä, että sopimus mahdollisesti myöhemmin tehdään, neuvoston päätöksen 2003/197/EY(4) mukaisesti.(4) Sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja entisen Jugoslavian tasavallan Makedonian välinen kirjeenvaihtona tehty, Itävallan läpi tapahtuvaan entisen Jugoslavian tasavallan Makedonian kauttakulkuliikenteeseen sovellettavaa ekopistejärjestelmää koskeva sopimus.Kirjeenvaihtona tehdyn sopimuksen teksti on tämän päätöksen liitteenä(5).2 artiklaTämä päätös julkaistaan Euroopan unionin virallisessa lehdessä.Tehty Luxemburgissa 14 päivänä huhtikuuta 2003.Neuvoston puolestaPuheenjohtajaA. Giannitsis(1) EYVL C 20 E, 28.1.2003, s. 82.(2) Lausunto annettu 22. lokakuuta 2002 (ei vielä julkaistu virallisessa lehdessä).(3) EYVL L 348, 18.12.1997, s. 170.(4) EUVL L 75, 21.3.2003, s. 33.(5) EUVL L 75, 21.3.2003, s. 34.


title: Komission päätös (EU) 2015/191, annettu 5 päivänä helmikuuta 2015 , päätöksen 2010/670/EU muuttamisesta tiettyjen kyseisen päätöksen 9 artiklassa ja 11 artiklan 1 kohdassa säädettyjen määräaikojen pidentämiseksi (tiedoksiannettu numerolla C(2015) 466)

text:
               7.2.2015

               FI

               Euroopan unionin virallinen lehti

               L 31/31

         KOMISSION PÄÄTÖS (EU) 2015/191,
   annettu 5 päivänä helmikuuta 2015,
   päätöksen 2010/670/EU muuttamisesta tiettyjen kyseisen päätöksen 9 artiklassa ja 11 artiklan 1 kohdassa säädettyjen määräaikojen pidentämiseksi

         (tiedoksiannettu numerolla C(2015) 466)

   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 10 a artiklan 8 kohdan,
   sekä katsoo seuraavaa:

               (1)

               Komission päätöksessä 2010/670/EU (2) asetetaan valintaa ja toteuttamista koskevat säännöt ja perusteet kaupallisille demonstrointihankkeille, joiden tavoitteena on ympäristön kannalta turvallinen hiilidioksidin talteenotto ja geologinen varastointi, jäljempänä ’CCS-demonstrointihankkeet’, sekä innovatiivisille uusiutuviin energialähteisiin liittyviä teknologioita käsitteleville demonstrointihankkeille, jäljempänä ’RES-demonstrointihankkeet’, jotka kattavat 300 miljoonaa päästöoikeutta unionin päästökauppajärjestelmän uusien osallistujien varauksesta, sekä perusperiaatteet päästöoikeuksien rahaksi muuntamiselle ja tulojen hallinnoinnille.

               (2)

               Talouskriisin vuoksi monista päätöksen 2010/670/EU perusteella myönnetyissä hankkeista ei ole mahdollista tehdä lopullista investointipäätöstä 24 kuukauden kuluessa myöntämispäätöksen tekemisestä, kun kyseessä ovat RES-demonstrointihankkeet, tai 36 kuukauden kuluessa myöntämispäätöksen tekemisestä, kun kyseessä ovat CCS-demonstrointihankkeet. Sen vuoksi ei myöskään ole mahdollista ottaa käyttöön kyseisiä hankkeita neljän vuoden kuluessa myöntämispäätöksen tekemisestä. Tämän vuoksi olisi pidennettävä lopullisen investointipäätöksen sekä käyttöönottopäivän määräaikoja kahdella vuodella. Käyttöönottopäivään olisi lisäksi sovellettava vuoden siirtymäaikaa.

               (3)

               Tässä päätöksessä säädetyt toimenpiteet ovat ilmastonmuutoskomitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/670/EU seuraavasti:

               1)

               Muutetaan 9 artikla seuraavasti:

                           a)

                           korvataan ensimmäisessä kohdassa ilmaisu ”24 kuukauden” ilmaisulla ”48 kuukauden”;

                           b)

                           korvataan toisessa kohdassa ilmaisu ”36 kuukauden” ilmaisulla ”60 kuukauden”.

               2)

               Muutetaan 11 artiklan 1 kohta seuraavasti:

                           a)

                           korvataan toisessa alakohdassa ilmaisu ”31 päivä joulukuuta 2015” ilmaisulla ”31 päivä joulukuuta 2017” ja ilmaisu ”neljän vuoden” ilmaisulla ”kuuden vuoden”;

                           b)

                           lisätään kolmas ja neljäs alakohta seuraavasti:
                           ”Jos hanketta ei ole otettu käyttöön kyseiselle hankkeelle asetettuun käyttöönottopäivään mennessä, kyseistä määräaikaa jatketaan automaattisesti yhdellä vuodella.
                           Myöntämispäätöksen oikeusvaikutukset päättyvät, jos hanketta ei ole otettu käyttöön kolmannen alakohdan nojalla sovellettavaan käyttöönottopäivään mennessä. Tällöin kaikki maksetut tai maksamista varten saadut varat on palautettava.”

         2 artikla
   Tätä päätöstä sovelletaan myös CCS- ja RES-demonstrointihankkeisiin, joista on tehty myöntämispäätös ennen tämän päätöksen voimaantuloa.
   3 artikla
   Tämä päätös on osoitettu kaikille jäsenvaltioille.

      Tehty Brysselissä 5 päivänä helmikuuta 2015.

            Komission puolesta

         Miguel ARIAS CAÑETE

            Komission jäsen

      (1)  EUVL L 275, 25.10.2003, s. 32.

      (2)  Komission päätös 2010/670/EU, annettu 3 päivänä marraskuuta 2010, sellaisten kaupallisten demonstrointihankkeiden, joiden tavoitteena on ympäristön kannalta turvallinen hiilidioksidin talteenotto ja geologinen varastointi, ja innovatiivisia uusiutuviin energialähteisiin liittyviä teknologioita käsittelevien demonstrointihankkeiden rahoittamista koskevista perusteista ja toimenpiteistä Euroopan parlamentin ja neuvoston direktiivillä 2003/87/EY perustetun yhteisön kasvihuonekaasujen päästöoikeuksien kaupan järjestelmän yhteydessä (EUVL L 290, 6.11.2010, s. 39).


Avis juridique important

|

31997D0807(01)

Neuvoston päätös, tehty 24 päivänä heinäkuuta 1997, siirtotyöläisten sosiaaliturvan neuvoa-antavan komitean varsinaisten jäsenten ja varajäsenten nimeämisestä

Virallinen lehti nro C 241 , 07/08/1997 s. 0002 - 0005

NEUVOSTON PÄÄTÖS,tehty 24 päivänä heinäkuuta 1997,siirtotyöläisten sosiaaliturvan neuvoa-antavan komitean varsinaisten jäsenten ja varajäsenten nimeämisestä (97/C 241/02)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 51 artiklan,ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) ja erityisesti sen 82 artiklan,ottaa huomioon jäsenvaltioiden hallitusten neuvostolle esittämät ehdokasluettelot,sekä katsoo, ettäneuvosto on 12 päivänä joulukuuta 1994 tekemällään päätöksellä (2) nimennyt siirtotyöläisten sosiaaliturvan neuvoa-antavan komitean jäsenet ja varajäsenet 12 päivästä joulukuuta 1994 alkaneeksi ja 11 päivänä joulukuuta 1996 päättyneeksi toimikaudeksi,neuvosto on 22 päivänä toukokuuta 1995 tekemällään päätöksellä (3) nimennyt tämän komitean itävaltalaiset, suomalaiset ja ruotsalaiset jäsenet sekä yhden Yhdistyneen kuningaskunnan varajäsenen 11 päivänä joulukuuta 1996 päättyväksi toimikaudeksi, jaon aiheellista nimetä siirtotyöläisten sosiaaliturvan neuvoa-antavan komitean varsinaiset jäsenet ja varajäsenet kahden vuoden toimikaudeksi,ON PÄÄTTÄNYT SEURAAVAA:1 artikla Nimetään seuraavat henkilöt siirtotyöläisten sosiaaliturvan neuvoa-antavan komitean jäseniksi ja varajäseniksi 24 päivänä heinäkuuta 1997 alkavaksi ja 23 päivänä heinäkuuta 1999 päättyväksi toimikaudeksi:I. HALLITUSTEN EDUSTAJATa)>TAULUKON PAIKKA>b)>TAULUKON PAIKKA>II. TYÖNTEKIJÄJÄRJESTÖJEN EDUSTAJATa)>TAULUKON PAIKKA>b)>TAULUKON PAIKKA>III. TYÖNANTAJAJÄRJESTÖJEN EDUSTAJATa)>TAULUKON PAIKKA>b)>TAULUKON PAIKKA>2 artikla Tämä päätös julkaistaan tiedoksi Euroopan yhteisöjen virallisessa lehdessä.Tehty Brysselissä 24 päivänä heinäkuuta 1997.Neuvoston puolestaM. FISCHBACHPuheenjohtaja(1) EYVL N:o L 149, 5.7.1971, s. 2, asetus sellaisena kuin se on viimeksi muutettuna asetuksella (ETY) N:o 1945/93 (EYVL N:o L 181, 23.7.1993, s. 1).(2) EYVL N:o C 374, 30.12.1994, s. 7.(3) EYVL N:o C 143, 9.6.1995, s. 3.


title: Euroopan parlamentin puhemiehistön päätös, 5 päivänä heinäkuuta ja 18 päivänä lokakuuta 2010 , Euroopan parlamentin jäsenten asemaa koskevien sääntöjen soveltamisohjeiden muuttamisesta

text:
               20.10.2010

               FI

               Euroopan unionin virallinen lehti

               C 283/9

         EUROOPAN PARLAMENTIN PUHEMIEHISTÖN PÄÄTÖS,
   5 päivänä heinäkuuta ja 18 päivänä lokakuuta 2010,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   2010/C 283/04
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1),
   ottaa huomioon Euroopan parlamentin työjärjestyksen 8 artiklan ja 23 artiklan,
   sekä katsoo seuraavaa:

               (1)

               Parlamentin jäsenten saamien tiettyjen korvausten, kuten avustajakorvauksen ja yleisen kulukorvauksen, käyttömahdollisuuksia on selvennettävä. Erityisesti jäsenille on täsmennettävä, minkä korvauksen piiriin eri kulut kuuluvat.

               (2)

               Jäsen voi käyttää palveluntarjoajaa tiettyihin tarkasti eriteltyihin palveluihin, jotka liittyvät suoraan edustajantoimen hoitamiseen. On syytä pitää voimassa yleissääntö, jonka mukaan suoritettuihin palveluihin ei saisi kuulua henkilöstön käyttöön antaminen. Jäsenellä on kuitenkin oltava mahdollisuus käyttää työvoiman vuokrausyrityksen välittämää tilapäistyövoimaa esimerkiksi lyhytaikaisella sairauslomalla olevan avustajan korvaamiseksi.

               (3)

               Avoimuuden varmistamiseksi jäsenten valtuutettujen avustajien nimet ja jäsenen kanssa työsopimuksen tehneiden paikallisten avustajien nimet olisi julkaistava Euroopan parlamentin verkkosivustolla heidän avustamansa jäsenen nimen yhteydessä. Avustajan olisi kuitenkin voitava henkilökohtaisen turvallisuutensa suojaamiseksi pyytää kirjallisesti, ettei hänen nimeään julkaista.

               (4)

               Maksun välittäjä, jota jäsen käyttää jäsenvaltiossa, josta hänet on valittu Euroopan parlamenttiin, ei yleensä asemansa vuoksi voi toimia Brysselissä ja Strasbourgissa työskentelevistä harjoittelijoista vastaavana maksun välittäjänä. Siksi Euroopan parlamentin olisi voitava hoitaa nämä tehtävät. Lisäksi olisi syytä poistaa kansallisten parlamenttien mahdollisuus toimia maksun välittäjänä jäsenten lukuun, koska tätä vaihtoehtoa ei ole käytetty. Näitä muutoksia olisi sovellettava 14 päivänä päivästä heinäkuuta 2009 samoin kuin teknisiä tarkistuksia, joilla muutetaan maksun välittäjää, avustajakulujen maksupyyntöä ja työsopimuksesta johtuvia velvoitteita koskevia määräyksiä.

               (5)

               Euroopan parlamentin jäsenten asemaa koskevien sääntöjen soveltamisohjeissa (2) (jäljempänä ’soveltamisohjeet’) vahvistetaan valitusmenettely, jota jäsen voi käyttää katsoessaan, ettei soveltamisohjeita ole sovellettu häneen oikein. Menettelyä on selkiytettävä eritoten asettamalla määräajat ja varmistamalla, että lopullisen päätöksen tekee asiasta vastaava elin eli Euroopan parlamentin puhemiehistö.

         ON PÄÄTTÄNYT SEURAAVAA:
   1 artikla
   Muutetaan soveltamisohjeet seuraavasti:

               1.

               Korvataan 25 artikla seuraavasti:
               ”25 Artikla
               Oikeus korvaukseen
               Jäsenellä on oikeus kiinteämääräiseen yleiseen kulukorvaukseen edustajantoimen hoitamiseen liittyvistä kuluista. Jäsenellä ei ole oikeutta käyttää yleistä kulukorvausta kuluihin, jotka korvataan muuten näiden soveltamisohjeiden tai Euroopan parlamentin muiden sääntöjen mukaisesti, ellei tällaisiin muihin korvauksiin myönnettyjä määriä ole jo käytetty loppuun.”;

               2.

               Korvataan 28 artikla seuraavasti:
               ”28 Artikla
               Korvauskelpoiset kulut
               1.   Yleinen kulukorvaus on tarkoitettu kattamaan muun muassa seuraavat kulut:

                           —

                           toimiston juoksevat kulut ja ylläpitokulut,

                           —

                           toimistotarvikkeet ja kirjallinen aineisto,

                           —

                           toimistolaitteisiin liittyvät kustannukset,

                           —

                           edustuskulut,

                           —

                           hallinnolliset kustannukset.

                     2.   Puhemiehistö antaa ohjeellisen luettelon kuluista, jotka kuuluvat yleisen kulukorvauksen piiriin.”;

               3.

               Korvataan 34 artikla seuraavasti:
               ”34 Artikla
               Perusperiaatteet
               1.   Jäsen voi käyttää:

                           a)

                           muuta henkilöstöä koskevien palvelussuhteen ehtojen 5 a artiklan mukaisia valtuutettuja avustajia, ja

                           b)

                           jäsentä jäsenvaltiossa, josta hänet on valittu Euroopan parlamenttiin, avustavia henkilöitä, jotka ovat tehneet jäsenen kanssa sovellettavan kansallisen lainsäädännön mukaisen työsopimuksen tai palvelusopimuksen tässä luvussa esitetyin ehdoin, jäljempänä ’paikalliset avustajat’.

                     2.   Jäsen voi perustaa muiden jäsenten kanssa jäsenryhmän, joka voi palkata yhden tai useamman yhteisen avustajan tai käyttää yhden tai useamman yhteisen avustajan palveluja 1 kohdan mukaisesti. Tällöin asianomaiset jäsenet nimeävät joukostaan yhden tai useamman jäsenen, jolla on oikeus allekirjoittaa sopimuksia jäsenryhmän jäsenten nimissä ja puolesta. Avustajan kanssa yksilöllisesti tehdyn työsopimuksen liitteenä on oltava ilmoitus jäsenryhmän perustamisesta.
               Jäsenten on kyseisessä ilmoituksessa vahvistettava kunkin jäsenen osuus, joka vähennetään 33 artiklan 4 kohdassa tarkoitetusta määrästä.
               3.   Näiden soveltamisohjeiden 35–42 artiklaa ei sovelleta valtuutettuihin avustajiin.
               4.   Myös puhemiehistön vahvistamien ehtojen mukaisesti laadituista harjoittelijasopimuksista johtuvat kulut voidaan korvata.
               5.   Rajoittamatta 1 kohdan b alakohdan soveltamista jäsen voi käyttää palveluntarjoajaa tiettyihin tarkasti eriteltyihin palveluihin, jotka liittyvät suoraan edustajantoimen hoitamiseen, tässä luvussa esitetyin ehdoin.
               6.   Suoritettuihin palveluihin ei voi kuulua henkilöstön käyttöön antaminen, paitsi jos on kyse väliaikaisesti käytettävistä sellaisten ammattimaisten palveluntarjoajien palveluista, jotka tarjoavat kyseisiä palveluja säännöllisesti ja joilla on kansallisen lainsäädännön mukainen lupa tarjota niitä.
               7.   Puhemiehistö antaa ohjeellisen luettelon kuluista, jotka kuuluvat parlamentin jäsenten avustajakorvauksen piiriin.
               8.   Edellä 1 kohdan a alakohdassa ja b alakohdassa tarkoitettujen, jäsenen kanssa työsopimuksen tehneiden henkilöiden nimet julkaistaan sopimuksen keston ajan Euroopan parlamentin verkkosivustolla heidän avustamansa jäsenen nimen yhteydessä.
               Jäsenten avustajat voivat henkilökohtaisen turvallisuutensa suojaamiseksi pyytää kirjallisesti, ettei heidän nimeään julkaista Euroopan parlamentin verkkosivustolla. Pääsihteeri päättää, myönnytäänkö pyyntöön.”;

               4.

               Muutetaan 35 artikla seuraavasti:

                           a)

                           Korvataan 3 ja 4 kohta seuraavasti:
                           ”3.   Jäsen tekee erillisen sopimuksen 2 kohdassa asetetut vaatimukset täyttävän vapaavalintaisen maksun välittäjän kanssa.
                           Edellä 1 kohdan mukaisesta maksun välittäjän palvelujen käyttämisestä aiheutuvat kulut katetaan 33 artiklan 4 kohdassa tarkoitetusta korvauksesta eikä niihin sovelleta 41 artiklan 2 kohdan mukaista enimmäismäärää.
                           4.   Jäsenen ja maksun välittäjän välinen sopimus tehdään käyttäen pohjana puhemiehistön hyväksymää vakiosopimusta.
                           Vakiosopimuksessa määritetään 1 kohdassa tarkoitettujen sopimusten maksuehdot tämän luvun mukaisesti sekä maksun välittäjän palkkio ja vastuu.”;

                           b)

                           Poistetaan 5 kohta.

               5.

               Korvataan 36 artiklan 4 ja 5 kohta seuraavasti:
               ”4.   Parlamentti suorittaa maksun välittäjälle tämän hoidettavaksi annettujen sopimusten, myös harjoittelijasopimusten, täytäntöönpanosta johtuvat maksut tarvittavia tositteita vastaan.
               5.   Jäsenen pyynnöstä parlamentti maksaa poikkeuksellisesti hänen puolestaan nettopalkan suoraan avustajille, joiden kanssa jäsen on tehnyt työsopimuksen, sekä harjoittelijoille. Maksun välittäjän on ilmoitettava asiasta vastaavalle yksikölle viipymättä suoritettujen sosiaaliturvamaksujen ja verojen suuruus ja laadittava palkkalaskelmat.
               5 a.   Poiketen siitä, mitä 35 artiklan 1 kohdassa määrätään, harjoittelijasopimuksia, jotka on vapautettu veroista, kansallisista sosiaaliturvamaksuista ja mahdollisista muista maksuista, ei tarvitse antaa maksun välittäjän hoidettavaksi, jos jäsen toimittaa ennen harjoittelun alkua:

                           a)

                           maksun välittäjänsä antaman todistuksen, että harjoittelu on sovellettavan lainsäädännön mukainen ja että se on vapautettu edellä mainituista maksuista, tai

                           b)

                           parlamentin tiloissa Brysselissä tai Strasbourgissa tapahtuvasta harjoittelusta ilmoituksen, jossa parlamentin yksiköille annetaan lupa varmistaa toimivaltaiselta kansalliselta viranomaiselta, että harjoittelu on vapautettu edellä mainituista maksuista.”;

               6.

               Korvataan 37 artiklan 1 kohta seuraavasti:
               ”1.   Jäsenen tai hänen käyttämänsä maksun välittäjän on esitettävä asiasta vastaavalle yksikölle 34 artiklan 1 kohdan b alakohdan ja 2, 4 ja 5 kohdan mukaisia avustajakuluja koskeva kaikkien asianomaisten jäsenten ja 36 artiklan 5 a kohdan b alakohdassa säädettyä tapausta lukuun ottamatta maksun välittäjän allekirjoituksellaan vahvistama maksupyyntö, jossa täsmennetään maksunsaajat ja maksettavat määrät. Työsopimusta koskevaan maksupyyntöön on liitettävä 38 artiklan mukaiset tositteet ja palvelusopimusta koskevaan maksupyyntöön 41 artiklan mukaiset tositteet.”;

               7.

               Korvataan 39 artiklan 1 ja 2 kohta seuraavasti:
               ”1.   Maksun välittäjän on pidettävä kirjaa palkkalaskelmista sovellettavassa kansallisessa lainsäädännössä asetetun ajanjakson ajan ja vähintään vuoden ajan Euroopan parlamentin kulloisenkin vaalikauden päättymisestä. Kirjanpidossa on eriteltävä maksetut palkat sekä verot ja sosiaaliturvamaksut (sekä työntekijän että työnantajan). Jos maksun välittäjän kanssa tehty sopimus päättyy ennen jäsenen toimikauden päättymistä, jäsenen valitsemalle uudelle 35 artiklan 3 kohdassa tarkoitetulle maksun välittäjälle on viipymättä toimitettava oikeaksi todistettu jäljennös edellä mainituista asiakirjoista.
               2.   Maksun välittäjän on toimitettava asiasta vastaavalle yksikölle viimeistään parlamentin kyseistä tilikautta seuraavan maaliskuun 30 päivänä ja oman sopimuksensa päättyessä ennakoiden tasaamista varten tositteet kuluista, joita on aiheutunut palkan, verojen ja sosiaaliturvamaksujen maksamisesta, sekä kaikista muista korvauskelpoisista kuluista kunkin avustajan osalta. Maksun välittäjän on vakuutettava, että kaikki sovellettavasta kansallisesta lainsäädännöstä johtuvat velvollisuudet on suoritettu.
               Mainitut tositteet on laadittava Euroopan parlamentin määrittelemien vaatimusten mukaisesti.”;

               8.

               Korvataan 62 artiklan 2 kohta seuraavasti:
               ”2.   Jäsenen on palautettava käyttämättä jääneet määrät parlamentille, jollei niitä ole maksettu kiinteämääräisen korvauksen muodossa.”;

               9.

               Korvataan 72 artikla seuraavasti:
               ”72 Artikla
               Valittaminen
               1.   Jos jäsen katsoo, että asiasta vastaava yksikkö ei ole hänen tapauksessaan soveltanut näitä soveltamisohjeita oikein, hän voi valittaa asiasta kirjallisesti pääsihteerille.
               Pääsihteerin on valitusta koskevassa päätöksessään esitettävä perustelut päätökselleen.
               2.   Jäsen, joka ei hyväksy pääsihteerin päätöstä, voi kahden kuukauden kuluessa pääsihteerin päätöksen ilmoittamisesta pyytää asian siirtämistä kvestoreille, jotka tekevät päätöksensä pääsihteeriä kuultuaan.
               3.   Jos valitusmenettelyn osapuoli ei hyväksy kvestoreiden päätöstä, hän voi kahden kuukauden kuluessa kyseisen päätöksen ilmoittamisesta pyytää asian siirtämistä puhemiehistölle, joka tekee lopullisen päätöksen.
               4.   Tätä artiklaa sovelletaan myös jäsenen oikeusseuraajaan sekä entisiin jäseniin ja heidän oikeusseuraajiinsa.”;

         2 artikla
   1.   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   2.   Päätöstä sovelletaan samasta päivästä alkaen lukuun ottamatta seuraavia määräyksiä:

               a)

               1 artiklan 1 ja 3 kohtaa (siltä osin kuin se koskee soveltamisohjeiden 34 artiklan 7 kohtaa) sekä 4–8 kohtaa, joita sovelletaan 14. heinäkuuta 2009 alkaen;

               b)

               1 artiklan 3 kohtaa (siltä osin kuin se koskee soveltamisohjeiden 34 artiklan 1–6 kohtaa ja 8 kohtaa), jota sovelletaan 1. tammikuuta 2010 alkaen;

               c)

               1 artiklan 2 kohtaa, jota sovelletaan 1. tammikuuta 2011 alkaen.

      (1)  Euroopan parlamentin päätös 2005/684/EY, Euratom, tehty 28. syyskuuta 2005, Euroopan parlamentin jäsenten asemaa koskevien sääntöjen vahvistamisesta (EUVL L 262, 7.10.2005, s. 1).

      (2)  Euroopan parlamentin puhemiehistön päätös, tehty 19. toukokuuta ja 9. heinäkuuta 2008, Euroopan parlamentin jäsenten asemaa koskevien sääntöjen soveltamisohjeista (EUVL C 159, 13.7.2009, s. 1).


Avis juridique important

|

32003D1231(01)

Neuvoston päätös, tehty 22 päivänä joulukuuta 2003, työturvallisuuden ja työterveyden neuvoa-antavan komitean varsinaisten jäsenten ja varajäsenten nimittämisestä

Virallinen lehti nro C 321 , 31/12/2003 s. 0017 - 0019

Neuvoston päätös,tehty 22 päivänä joulukuuta 2003,työturvallisuuden ja työterveyden neuvoa-antavan komitean varsinaisten jäsenten ja varajäsenten nimittämisestä(2003/C 321/03)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 202 artiklan,ottaa huomioon työturvallisuuden ja työterveyden neuvoa-antavan komitean perustamisesta 22 päivänä heinäkuuta 2003 tehdyn neuvoston päätöksen 2003/C 218/01 ja erityisesti sen 3 artiklan,ottaa huomioon jäsenvaltioiden hallitusten neuvostolle esittämän ehdokasluettelon,sekä katsoo, että on aiheellista nimittää työturvallisuuden ja työterveyden neuvoa-antavan komitean varsinaiset jäsenet ja varajäsenet kolmen vuoden toimikaudeksi,ON PÄÄTTÄNYT SEURAAVAA:1 artiklaNimitetään seuraavat henkilöt työturvallisuuden ja työterveyden neuvoa-antavan komitean varsinaisiksi jäseniksi ja varajäseniksi 1 päivänä tammikuuta 2004 alkavaksi ja 31 päivänä joulukuuta 2006 päättyväksi toimikaudeksi.I HALLITUSTEN EDUSTAJAT>TAULUKON PAIKKA>II TYÖNTEKIJÄJÄRJESTÖJEN EDUSTAJAT>TAULUKON PAIKKA>III TYÖNANTAJAJÄRJESTÖJEN EDUSTAJAT>TAULUKON PAIKKA>2 artiklaNeuvosto nimittää myöhemmin edustajat, joita ei ole vielä esitetty.3 artiklaTämä päätös julkaistaan tiedoksi Euroopan unionin virallisessa lehdessä.Tehty Brysselissä 22 päivänä joulukuuta 2003.Neuvoston puolestaA. MatteoliPuheenjohtaja


title: 2012/749/EU: Neuvoston päätös, annettu 3 päivänä joulukuuta 2012 , Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU voimassaolon pidentämisestä

text:
               5.12.2012

               FI

               Euroopan unionin virallinen lehti

               L 333/46

         NEUVOSTON PÄÄTÖS,
   annettu 3 päivänä joulukuuta 2012,
   Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU voimassaolon pidentämisestä
   (2012/749/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 (1) ja jota on tarkistettu Ouagadougoussa Burkina Fasossa 22 päivänä kesäkuuta 2010 (2), jäljempänä ’AKT–EU-kumppanuussopimus’, ja erityisesti sen 96 artiklan,
   ottaa huomioon AKT–EU-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn, neuvostossa kokoontuneiden jäsenvaltioiden hallitusten edustajien välisen sisäisen sopimuksen (3) ja erityisesti sen 3 artiklan,
   ottaa huomioon Euroopan komission ehdotuksen,
   noudattaa unionin ulkoasioiden ja turvallisuuspolitiikan korkean edustajan ehdotusta,
   sekä katsoo seuraavaa:

               (1)

               Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä 7 päivänä kesäkuuta 2010 annettu neuvoston päätös 2010/371/EU (4) on hyväksytty aiheellisten toimenpiteiden toteuttamiseksi sen seurauksena, että mainitun AKT–EU-kumppanuussopimuksen 9 artiklassa tarkoitettuja olennaisia osia oli rikottu.

               (2)

               Toimenpiteiden voimassaoloa on jatkettu neuvoston päätöksellä 2011/324/EU (5)6 päivään joulukuuta 2011, ja niitä on muutettu ja niiden voimassaoloa on jatkettu neuvoston päätöksellä 2011/808/EU (6)6 päivään joulukuuta 2012.

               (3)

               Eteläisen Afrikan kehitysyhteisön (Communauté de développement d’ Afrique australe, CDAA) välitystyön ansiosta on tapahtunut huomattavaa edistystä erityisesti siirtymäajan hallinnon luomisessa ja vaaliprosessissa, ja sen avulla on voitu edetä kriisinratkaisuprosessissa. Näistä edistysaskeleista voidaan mainita kansallisen vaalilautakunnan (Commission électorale nationale indépendante pour la transition, CENI-T) perustaminen, parlamentin hyväksymä armahduslaki sekä vaalipäivien ilmoittaminen Yhdistyneiden kansakuntien suositusten mukaisti. Siirtymäajan etenemissuunnitelmaa ei ole kuitenkaan toteutettu täydellisesti.

               (4)

               Päätöksen 2010/371/EU voimassaolo päättyy 6 päivänä joulukuuta 2012. Koska parlamenttivaalit ja presidentinvaalien toinen kierros on tarkoitus pitää 3 päivänä heinäkuuta 2013, on syytä jatkaa aiheellisten toimenpiteiden voimassaoloa, kunnes neuvosto toteaa, että Madagaskarilla on pidetty uskottavat vaalit ja palattu perustuslailliseen järjestykseen. Tänä aikana toimenpiteitä voidaan tarkastella säännöllisesti uudelleen,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/371/EU 3 artiklan toinen virke seuraavasti:

      ”Päätös on voimassa, kunnes neuvosto toteaa komission ehdotuksen perusteella, että Madagaskarilla on pidetty uskottavat vaalit ja palattu perustuslailliseen järjestykseen, tämän kuitenkaan rajoittamatta päätöksen säännöllistä uudelleentarkastelua tuona aikana.”

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 3 päivänä joulukuuta 2012.

            Neuvoston puolesta

            Puheenjohtaja

         N. SYLIKIOTIS

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EUVL L 317, 15.12.2000, s. 376.

      (4)  EUVL L 169, 3.7.2010, s. 13.

      (5)  EUVL L 146, 1.6.2011, s. 2.

      (6)  EUVL L 324, 7.12.2011, s. 1.

      LIITE

         LUONNOS KIRJEEKSI SIIRTYMÄAJAN PRESIDENTILLE

      Arvoisa Presidentti
      Euroopan unioni (EU) tervehtii tyydytyksellä poliittisen kriisin ratkaisussa tapahtunutta edistymistä, joka on saavutettu Madagaskarin poliittisten toimijoiden syyskuussa 2011 allekirjoittamalla etenemissuunnitelmalla, millä tähdätään Madagaskarin poliittisen kriisin ratkaisuun. EU on vastannut tähän 5. joulukuuta 2011 lieventämällä Madagaskariin kohdistamiaan ja 7 päivänä kesäkuuta 2010 annetulla neuvoston päätöksellä 2010/371/EU hyväksyttyjä aiheellisia toimenpiteitä.
      Tästä uudesta päätöksestä lähetettiin Teille tieto 8. joulukuuta 2011 päivätyllä kirjeellä, joka sisältää ehdot toimenpiteille, joilla EU voi tukea siirtymäprosessia. Viimeisen vuoden aikana EU onkin toteuttanut toimenpiteitä auttaakseen väestöä ja tukeakseen vaaliprosessia edellä mainittuun kirjeeseen sisältyvän sitoumustaulukon mukaisesti.
      Etenemissuunnitelman toteuttamisessa on edistytty huomattavasti ja tämä on otettu huomioon voimassa olevissa aiheellisissa toimenpiteissä. Koska etenemissuunnitelmaa ei ole vielä toteutettu kokonaan ja 3. heinäkuuta 2013 pidettävät parlamenttivaalit ja presidentinvaalien toinen kierros ovat vielä edessä, voimassa olevia aiheellisia toimenpiteitä jatketaan muuttamatta EU:n ja Madagaskarin välisiä molemminpuolisia ehtoja ja sitoumuksia, jotka ovat täydellisesti voimassa, kunnes EU toteaa, että Madagaskarilla on pidetty uskottavat vaalit ja palattu perustuslailliseen järjestykseen.
      EU pitää äärimmäisen tärkeinä AKT–EU-kumppanuussopimuksen 9 artiklan mukaisia olennaisia osia, jotka koskevat ihmisoikeuksien kunnioittamista, demokraattista hallintoa sekä oikeusvaltiota. EU kehottaakin Teitä ja kaikkia etenemissuunnitelman osapuolia poistamaan entistäkin tarmokkaammin ja nopeasti poliittiset esteet, jotka tällä hetkellä vaikeuttavat suunnitelman toteuttamista.
      EU kehottaa kaikkia osapuolia myös jatkamaan päättäväisesti ponnistelujaan poliittisen ympäristön vakauttamiseen, jotta touko- ja heinäkuussa 2013 voidaan pitää uskottavat vaalit ja siirtymäprosessi voidaan viedä loppuun Madagaskarin ja kansainvälisen yhteisön sopimalla tavalla.
      EU vahvistaa olevansa edelleen sitoutunut siirtymäprosessin tukemiseen ja toteuttavansa nopeasti siirtymäajan jälkeen toimenpiteitä, joiden yksityiskohdista neuvotellaan hallituksenne kanssa käytävässä poliittisessa vuoropuhelussa.
      Aiheellisia toimenpiteitä voidaan tarkastella koska tahansa uudelleen Madagaskarin poliittisen tilanteen myönteisen tai kielteisen kehityksen mukaisesti.
      Vastaanottakaa, Arvoisa Presidentti, korkeimman kunnioituksemme vakuutus.

               Euroopan unionin puolesta

            Catherine ASHTON
            Andris PIEBALGS


title: Poliittisten ja turvallisuusasioiden komitean päätös EUPOL COPPS/1/2008, tehty 16 päivänä joulukuuta 2008 , palestiinalaisalueilla toteutettavan Euroopan unionin poliisioperaation johtajan nimittämisestä

text:
               20.12.2008

               FI

               Euroopan unionin virallinen lehti

               L 344/139

      POLIITTISTEN JA TURVALLISUUSASIOIDEN KOMITEAN PÄÄTÖS EUPOL COPPS/1/2008,
   tehty 16 päivänä joulukuuta 2008,
   palestiinalaisalueilla toteutettavan Euroopan unionin poliisioperaation johtajan nimittämisestä
   (2008/970/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon palestiinalaisalueilla toteutettavasta Euroopan unionin poliisioperaatiosta 14 päivänä marraskuuta 2005 hyväksytyn neuvoston yhteisen toiminnan 2005/797/YUTP (1) ja erityisesti sen 11 artiklan 2 kohdan,
   sekä katsoo seuraavaa:

               (1)

               Yhteisen toiminnan 2005/797/YUTP 11 artiklan 2 kohdan nojalla poliittisten ja turvallisuusasioiden komitea valtuutetaan tekemään Euroopan unionista tehdyn sopimuksen 25 artiklan mukaisesti asiaankuuluvat EUPOL COPPS -operaation poliittista valvontaa ja strategista johtoa koskevat päätökset, mukaan lukien päätös operaation johtajan nimittämisestä.

               (2)

               Korkeana edustajana toimiva pääsihteeri on ehdottanut, että Paul KERNAGHAN nimitetään EUPOL COPPS -operaation johtajaksi,

         ON PÄÄTTÄNYT SEURAAVAA:
   1 artikla
   Nimitetään Paul KERNAGHAN palestiinalaisalueilla toteutettavan Euroopan unionin poliisioperaation (EUPOL COPPS) johtajaksi 1 päivästä tammikuuta 2009.
   2 artikla
   Tämä päätös tulee voimaan päivänä, jona se tehdään.
   Sitä sovelletaan 31 päivään joulukuuta 2009.

      Tehty Brysselissä 16 päivänä joulukuuta 2008.

            Poliittisten ja turvallisuusasioiden komitean puolesta

            Puheenjohtaja

         I. SRAMEK

      (1)  EUVL L 300, 17.11.2005, s. 65.


Avis juridique important

|

32003D0159

2003/159/EY: Neuvoston päätös, tehty 19 päivänä joulukuuta 2002, Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen tekemisestä

Virallinen lehti nro L 065 , 08/03/2003 s. 0027 - 0028

Neuvoston päätös,tehty 19 päivänä joulukuuta 2002,Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen tekemisestä(2003/159/EY)EUROOPAN YHTEISÖJEN NEUVOSTO, jokaottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen virkkeen ja 3 kohdan toisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin puoltavan lausunnon(2),sekä katsoo seuraavaa:(1) Osapuoli, joka katsoo, että toinen osapuoli ei ole täyttänyt jotain 9 artiklassa tarkoitettua olennaista tekijää koskevaa velvoitetta, voi Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen, jäljempänä "kumppanuussopimus"(3), 96 artiklan nojalla kutsua toisen osapuolen neuvotteluihin, ja se voi tietyissä olosuhteissa toteuttaa aiheellisia toimenpiteitä kuten tarvittaessa keskeyttää kumppanuussopimuksen soveltamisen asianomaiseen osapuoleen osittain tai kokonaan.(2) Osapuoli, joka katsoo, että kyse on vakavasta korruptiotapauksesta, voi kumppanuussopimuksen 97 artiklan nojalla kutsua toisen osapuolen neuvotteluihin, ja se voi tietyissä olosuhteissa toteuttaa aiheellisia toimenpiteitä kuten tarvittaessa keskeyttää kumppanuussopimuksen soveltamisen asianomaiseen osapuoleen osittain tai kokonaan.(3) Olisi otettava käyttöön tehokas menettely, kun aiotaan toteuttaa aiheellisia toimenpiteitä kumppanuussopimuksen 96 ja 97 artiklan nojalla.(4) Komissio vahvistaa yhteisön kannan, joka koskee pyyntöä AKT-EY-kumppanuussopimuksen pöytäkirjassa nro 1 lueteltuihin alkuperäsääntöihin tehtävistä poikkeuksista neuvoston päätöksen N:o 2000/399/EY(4) säännösten mukaisesti.(5) Kumppanuussopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välinen Cotonoussa 23 päivänä kesäkuuta 2000 allekirjoitettu kumppanuussopimus, siihen kuuluvat liitteet ja pöytäkirjat sekä päätösasiakirjaan liitetyt yhteisön yksipuolisesti tai yhdessä muiden osapuolten kanssa antamat julistukset.Kumppanuussopimuksen, liitteiden, pöytäkirjojen ja päätösasiakirjan tekstit ovat tämän päätöksen liitteenä(5).2 artiklaOikeutetaan neuvoston puheenjohtaja nimeämään henkilö tai henkilöt, jolla tai joilla on valtuudet tallettaa hyväksymiskirja yhteisön puolesta kumppanuussopimuksen 93 artiklan 2 kohdan mukaisesti.3 artikla1. Jos neuvosto katsoo komission tai jäsenvaltion aloitteesta, että AKT-valtio ei ole täyttänyt jotakin kumppanuussopimuksen 9 artiklassa tarkoitettua olennaista tekijää koskevaa velvoitetta tai jos kyse on vakavasta korruptiotapauksesta, asianomainen AKT-valtio kutsutaan neuvotteluihin kumppanuussopimuksen 96 ja 97 artiklan mukaisesti, jollei erityisen kiireellinen tapaus muuta edellytä.Neuvosto ratkaisee asian määräenemmistöllä.Neuvoston puheenjohtajavaltio ja komissio edustavat yhteisöä kyseisissä neuvotteluissa.2. Jos 96 ja 97 artiklassa neuvotteluille asetetut määräajat ovat umpeutuneet ja ratkaisuun ei ole päästy kaikista pyrkimyksistä huolimatta tai jos kyse on erityisen kiireellisestä tapauksesta tai kieltäytymisestä neuvotteluista, neuvosto voi edellä tarkoitettujen artiklojen nojalla päättää määräenemmistöllä komission ehdotuksesta toteuttaa aiheellisia toimenpiteitä kuten keskeyttää osittain sopimuksen soveltamisen.Neuvoston on päätettävä yksimielisesti kumppanuussopimuksen soveltamisen täydellisestä keskeyttämisestä asianomaiseen AKT-valtioon.Nämä toimenpiteet ovat voimassa, kunnes neuvosto on käyttänyt ensimmäisessä alakohdassa tarkoitettua menettelyä tehdäkseen päätöksen aikaisemmin vahvistettujen toimenpiteiden muuttamisesta tai kumoamisesta, tai kyseisessä päätöksessä tarkoitetun ajan.Tätä varten neuvosto tarkastelee säännöllisesti ja vähintään kuuden kuukauden välein edellä mainittuja toimenpiteitä.Neuvoston puheenjohtaja ilmoittaa näistä toimenpiteistä asianomaiselle AKT-valtiolle ja ministerineuvostolle ennen niiden voimaantuloa.Neuvoston päätös julkaistaan Euroopan unionin virallisessa lehdessä. Jos toimenpiteet toteutetaan välittömästi, siitä ilmoitetaan asianomaiselle AKT-valtiolle ja ministerineuvostolle samanaikaisesti, kun esitetään neuvottelupyyntö.3. Euroopan parlamentille ilmoitetaan välittömästi ja kattavasti 1 ja 2 kohdan mukaisesti tehdyistä päätöksistä.4 artiklaTämä päätös julkaistaan Euroopan unionin virallisessa lehdessä.Tehty Brysselissä 19 päivänä joulukuuta 2002.Neuvoston puolestaPuheenjohtajaL. Espersen(1) EYVL C 240 E, 28.8.2001, s. 5.(2) Puoltava lausunto annettu 17. tammikuuta 2002 (ei vielä julkaistu virallisessa lehdessä).(3) EYVL L 317, 15.12.2000, s. 3.(4) EYVL L 151, 24.6.2000, s. 16.(5) EYVL L 317, 15.12.2000, s. 3.


title: 2014/578/EU: Euroopan parlamentin päätös, annettu 3 päivänä huhtikuuta 2014 , Euroopan kemikaaliviraston varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/205

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   Euroopan kemikaaliviraston varainhoitovuoden 2012 tilien päättämisestä
   (2014/578/EU)
   EUROOPAN PARLAMENTTI, joka

               —

               ottaa huomioon Euroopan kemikaaliviraston lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan kemikaaliviraston tilinpäätöksestä varainhoitovuodelta 2012 sekä viraston vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan kemikaaliviraston perustamisesta annetun Euroopan parlamentin ja neuvoston asetuksen (EY) N:o 1907/2006 (4) ja erityisesti sen 97 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0229/2014),

               1.

               hyväksyy Euroopan kemikaaliviraston varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen Euroopan kemikaaliviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 97.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 396, 30.12.2006, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Euroopan parlamentin päätös (EU) 2015/1675, annettu 29 päivänä huhtikuuta 2015, vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/305

      EUROOPAN PARLAMENTIN PÄÄTÖS (EU) 2015/1675,
      annettu 29 päivänä huhtikuuta 2015,
      vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon Euroopan koulutussäätiön lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2013 sekä säätiön vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä säätiölle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan koulutussäätiön perustamisesta 16. joulukuuta 2008 annetun Euroopan parlamentin ja neuvoston asetuksen (EY) N:o 1339/2008 (5) ja erityisesti sen 17 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A8-0090/2015),

         1.

            myöntää Euroopan koulutussäätiön johtajalle vastuuvapauden säätiön talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 260.

         (2)  Katso alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 354, 31.12.2008, s. 82.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


title: Euroopan parlamentin päätös (EU, Euratom) 2015/1622, annettu 29 päivänä huhtikuuta 2015, vastuuvapauden myöntämisestä innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/107

      EUROOPAN PARLAMENTIN PÄÄTÖS (EU, EURATOM) 2015/1622,
      annettu 29 päivänä huhtikuuta 2015,
      vastuuvapauden myöntämisestä innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2013 (1),

                  —

                  ottaa huomioon Euroopan unionin konsolidoidun tilinpäätöksen varainhoitovuodelta 2013 (COM(2014) 510 – C8-0140/2014) (2),

                  —

                  ottaa huomioon innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) lopullisen tilinpäätöksen varainhoitovuodelta 2013 (3),

                  —

                  ottaa huomioon komission kertomuksen varainhoitovuotta 2012 koskevien vastuuvapauspäätösten seurannasta (COM(2014) 607) sekä kertomuksen liitteenä olevat komission yksiköiden valmisteluasiakirjat (SWD(2014) 285, SWD(2014) 286),

                  —

                  ottaa huomioon komission vuosikertomuksen vastuuvapauden myöntävälle viranomaiselle vuonna 2013 toimitetuista sisäisistä tarkastuksista (COM(2014) 615) sekä kertomuksen liitteenä olevan komission yksiköiden valmisteluasiakirjan (SWD(2014) 293),

                  —

                  ottaa huomioon tilintarkastustuomioistuimen kertomuksen innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) tilinpäätöksestä varainhoitovuodelta 2013 sekä viraston vastaukset (4),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (5) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä toimeenpanovirastoille (05305/2015 – C8-0048/2015),

                  —

                  ottaa huomioon Euroopan unionin toiminnasta tehdyn sopimuksen 317, 318 ja 319 artiklan,

                  —

                  ottaa huomioon Euroopan atomienergiayhteisön perustamissopimuksen 106 A artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (6),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (7) ja erityisesti sen 62, 164, 165 ja 166 artiklan,

                  —

                  ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (8) ja erityisesti sen 14 artiklan 3 kohdan,

                  —

                  ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (9) ja erityisesti sen 66 artiklan ensimmäisen ja toisen kohdan,

                  —

                  ottaa huomioon Euroopan laajuisen liikenneverkon toimeenpanoviraston perustamisesta neuvoston asetuksen (EY) N:o 58/2003 nojalla 26. lokakuuta 2006 tehdyn komission päätöksen 2007/60/EY (10),

                  —

                  ottaa huomioon innovoinnin ja verkkojen toimeenpanoviraston perustamisesta ja päätöksen 2007/60/EY, sellaisena kuin se on muutettuna päätöksellä 2008/593/EY, kumoamisesta 23. joulukuuta 2013 annetun komission täytäntöönpanopäätöksen 2013/801/EU (11),

                  —

                  ottaa huomioon työjärjestyksen 93 artiklan ja liitteen V,

                  —

                  ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A8-0101/2015),

                  A.

                  ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteiden mukaisesti;

         1.

            myöntää innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) johtajalle vastuuvapauden toimeenpanoviraston talousarvion toteuttamisesta varainhoitovuonna 2013;

         2.

            esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka III – Komissio ja toimeenpanovirastot;

         3.

            kehottaa puhemiestä välittämään tämän päätöksen, päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka III – Komissio ja näihin päätöksiin erottamattomasti kuuluvan päätöslauselman innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) johtajalle, neuvostolle, komissiolle, Euroopan unionin tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL L 66, 8.3.2013.

         (2)  EUVL C 403, 13.11.2014, s. 1.

         (3)  EUVL C 408, 15.11.2014, s. 41.

         (4)  EUVL C 442, 10.12.2014, s. 358.

         (5)  EUVL C 403, 13.11.2014, s. 128.

         (6)  EYVL L 248, 16.9.2002, s. 1.

         (7)  EUVL L 298, 26.10.2012, s. 1.

         (8)  EYVL L 11, 16.1.2003, s. 1.

         (9)  EUVL L 297, 22.9.2004, s. 6.

         (10)  EUVL L 32, 6.2.2007, s. 88.

         (11)  EUVL L 352, 24.12.2013, s. 65.


title: Neuvoston päätös (EU) 2016/1231, annettu 18 päivänä heinäkuuta 2016, etuuskohteluun oikeuttavia Paneurooppa–Välimeri-alkuperäsääntöjä koskevalla alueellisella yleissopimuksella perustetussa sekakomiteassa Euroopan unionin puolesta esitettävästä kannasta, joka koskee Georgian hakemusta tulla kyseisen yleissopimuksen sopimuspuoleksi

text:
               28.7.2016

               FI

               Euroopan unionin virallinen lehti

               L 202/24

         NEUVOSTON PÄÄTÖS (EU) 2016/1231,
   annettu 18 päivänä heinäkuuta 2016,
   etuuskohteluun oikeuttavia Paneurooppa–Välimeri-alkuperäsääntöjä koskevalla alueellisella yleissopimuksella perustetussa sekakomiteassa Euroopan unionin puolesta esitettävästä kannasta, joka koskee Georgian hakemusta tulla kyseisen yleissopimuksen sopimuspuoleksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Etuuskohteluun oikeuttavia Paneurooppa–Välimeri-alkuperäsääntöjä koskeva alueellinen yleissopimus (1), jäljempänä ’yleissopimus’, tuli voimaan 1 päivänä joulukuuta 2012.

               (2)

               Yleissopimuksen 5 artiklan 1 kohdassa määrätään, että kolmannesta osapuolesta voi tulla yleissopimuksen sopimuspuoli, jos hakijamaalla tai -alueella on voimassa oleva vapaakauppasopimus, jossa vahvistetaan etuuskohteluun oikeuttavat alkuperäsäännöt vähintään yhden sopimuspuolen kanssa.

               (3)

               Georgia toimitti yleissopimukseen liittymistä koskevan kirjallisen hakemuksen yleissopimuksen tallettajalle 23 päivänä syyskuuta 2015.

               (4)

               Georgialla on voimassa oleva vapaakauppasopimus kahden yleissopimuksen sopimuspuolen eli unionin ja Turkin tasavallan kanssa, ja se täyttää yleissopimuksen 5 artiklan 1 kohdassa vahvistetun edellytyksen sopimuspuoleksi tulemiselle.

               (5)

               Yleissopimuksen 4 artiklan 3 kohdan b alakohdassa määrätään, että yleissopimuksella perustettu sekakomitea, jäljempänä ’sekakomitea’, tekee päätöksen kolmansille osapuolille esitettävistä kutsuista liittyä yleissopimukseen.

               (6)

               Unionin sekakomiteassa esitettävän kannan sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Etuuskohteluun oikeuttavia Paneurooppa–Välimeri-alkuperäsääntöjä koskevalla alueellisella yleissopimuksella perustetussa sekakomiteassa Euroopan unionin puolesta esitettävä kanta, joka koskee Georgian hakemusta tulla kyseisen yleissopimuksen sopimuspuoleksi, perustuu tähän päätökseen liitettyyn sekakomitean päätösluonnokseen.
   Unionin edustajat sekakomiteassa voivat sopia päätösluonnokseen tehtävistä vähäisistä teknisistä muutoksista ilman uutta neuvoston päätöstä.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä heinäkuuta 2016.

            Neuvoston puolesta

            Puheenjohtaja

         G. MATEČNÁ

      (1)  EUVL L 54, 26.2.2013, s. 4.

      LUONNOS
      ETUUSKOHTELUUN OIKEUTTAVIA PANEUROOPPA–VÄLIMERI-ALKUPERÄSÄÄNTÖJÄ KOSKEVAN ALUEELLISEN YLEISSOPIMUKSEN SEKAKOMITEAN PÄÄTÖS N:o …
      annettu … päivänä … kuuta …
      Georgian hakemuksesta tulla etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen sopimuspuoleksi
      SEKAKOMITEA, joka
      ottaa huomioon etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen (1),
      sekä katsoo seuraavaa:

                  (1)

                  Etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen 5 artiklan 1 kohdassa määrätään, että kolmannesta osapuolesta voi tulla yleissopimuksen sopimuspuoli, jos hakijamaalla tai -alueella on voimassa oleva vapaakauppasopimus, jossa vahvistetaan etuuskohteluun oikeuttavat alkuperäsäännöt vähintään yhden sopimuspuolen kanssa.

                  (2)

                  Georgia toimitti yleissopimukseen liittymistä koskevan kirjallisen hakemuksen yleissopimuksen tallettajalle 23 päivänä syyskuuta 2015.

                  (3)

                  Georgialla on voimassa oleva vapaakauppasopimus kahden yleissopimuksen sopimuspuolen eli Euroopan unionin ja Turkin tasavallan kanssa, ja se täyttää yleissopimuksen 5 artiklan 1 kohdassa vahvistetun edellytyksen sopimuspuoleksi tulemiselle.

                  (4)

                  Yleissopimuksen 4 artiklan 3 kohdan b alakohdassa määrätään, että sekakomitea tekee päätöksen kolmansille osapuolille esitettävistä kutsuista liittyä yleissopimukseen,

            ON HYVÄKSYNYT TÄMÄN PÄÄTÖKSEN:
      1 artikla
      Georgia kutsutaan liittymään etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen.
      2 artikla
      Tämä päätös tulee voimaan päivänä, jona se hyväksytään.

         Tehty …

               Sekakomitean puolesta

               Puheenjohtaja

         (1)  EUVL L 54, 26.2.2013, s. 4.